अभी कल सायं की ही बात है, पंकज भाई । एक कार्यक्रम के सिलसिले में फोन पर भोपाल के एक आत्मीय के साथ मेरी बातचीत हो रही थी । भोपाल शहर से सम्बन्धित ग़ज़ल विधा में स्थापित रचनाकारों की बात चलने लगी । उसी क्रम में नुसरत दीदी का भी अनायास ज़िक़्र हुआ । हमने कहा कि जिस उदार, नम्र किन्तु विचारों से दृढ़ व्यक्तित्व में गरिमा और बड़प्पन अत्यंत सहजता से समाहित हों, जिनके सामने पड़ते ही स्वयं को ले कर मन में उच्चता के भाव जगने लगें, वो दीदी हैं हमारी नुसरत आपा । उनके प्रति हमारे मन में अगाध श्रद्धा के भाव हैं ।